# Vzdelávanie pre koordinátorov VŠ pre podporu študentov so špecifickými potrebami

**Komu:** koordinátorom VŠ pre podporu študentov so špecifickými potrebami, vysokoškolským učiteľom, vzdelávacím inštitúciám, ako i širokej verejnosti.

**Miesto konania: Technická univerzita v Košiciach**

**Bezbariérové centrum, Letná 9/B, prízemie, miestnosť B 011**

**Čas**: **15.11.2018 (štvrtok), 13:00 – 16:00,**

**Program:**

13:00 – 14:30

1. **Workshop ,,*Debarierizácia objektov a presun imobilných osôb*“ (spol. ARES), vrátane praktických ukážok zariadení a možnosťou osobného otestovania**

**Cieľom** workshopu je poukázať na potrebu komplexného chápania podpory študentov so špecifickými potrebami, konkrétne na každodenné aktivity telesne postihnutých osôb a bariéry, ktoré sprevádzajú ich denný harmonogram okrem študijných povinností a zároveň na možnosti pre ich odstraňovanie.

Stručný obsah:

* schodisková plošina Aula Maxima
* schodiskové plošiny v združených posluchárňach
* transport vozíka po schodoch
* transport imobilného človeka pomocou stropného zdviháka a visutej dráhy

*Prestávka*

14:45 – 16:00

1. **Podporné technológie - špecializovaný kurz o PT pre vzdelávanie (A3)**

**Cieľom** kurzu je spoznať a prakticky vyskúšať podporné technológie, ktoré sú v technologickej výbave Bezbariérového centra a sú poskytované študentom so špecifickými potrebami v závislosti od druhu zdravotného znevýhodnenia.

Stručný obsah:

* cieľové skupiny užívateľov podporných technológií
* využitie podporných technológií v akademickom prostredí
* klasifikácia podporných technológií v závislosti od účelu

**Prezentácia základných funkcií vybraných podporných technológií Bezbariérového centra:**

* [Tobii PCEye – očná navigácia, bezdotykové ovládanie PC](https://www.specialnepomocky.sk/tobii-eye-gaze-zariadenia/tobii-pceye-mini-ocna-navigacia/)
* Index Everest V5 – tlačiareň na braillovské písmo
* Fuser Zy-Fuse – zariadenie na výrobu hmatovej grafiky
* EasyReader – prístroj na skenovanie a čítanie textov
* Stolné elektronické lupy
* Newton Dictate 4 – prevod hlasu do textu
* ScanMarker Air, C-Pen 3.5 – skenovacie perá na skenovanie a čítanie textov
* MyScript Nebo + dotykové pero + iPad tablet